Варна

**Варна** () — трэці па велічыні горад Балгарыі, знаходзіцца на поўначы краіны, на чарнаморскім ўзбярэжжы, цэнтр аднайменнай абшчыны і вобласці. Насельніцтва — 351 809 жыхароў . Марскі порт. Буйны культурны цэнтр з развітым марскім турызмам, у горадзе праводзяцца шматлікія фестывалі.

## Геаграфія і клімат 
Размешчаны на паўночна-заходнім беразе заліва Варны і паўночна-усходнім узбярэжжы возера Варна. У ваколіцах горада клімат спрыяе вырошчванню садавіны: яблыкаў, ківі і інш. Варна размешчана на Франгенскім плато, самы высокі пункт горада над узроўнем мора 356 метраў, у зімовы час горад абдуваюць моцныя вятры з поўначы. Клімат марскі, параўнальна мяккі ў цёплую палову года. Сярэдняя тэмпература студзеня 1,7&nbsp;°C, ліпеня ў сярэднім 22,8&nbsp;°C, сярэднегадавая 12,2&nbsp;°C, абсалютны мінімум тэмпературы — мінус 24,3 °, абсалютны максімум + 41,4 °. Сярэдняя колькасць ападкаў 498 мм, з максімумам у чэрвені і лістападзе і мінімумам ў лютым.

## Гісторыя 
На месцы сённяшняга горада 580 г. да н.э. з’явілася грэчаская калонія Адэсас. Горад быў часткай Рымскай імперыі і Візантыі. У сёмым стагоддзі горад разбураны славянамі або аварамі.

Славяне заснавалі новы горад вакол старога, назваўшы яго Варна. Ён увайшоў у склад балгарскай дзяржавы. У 971 г. Візантыя вярнула горад, але страціла яго на карысць балгарскай дзяржавы У XIII і XIV ст, Варна была важным портам другога балгарскага царства, з яго экспартаваўся тавар ў Венецыю і Геную. У 1389 адышоў да турак, у 1399 разрабаваны татарамі з Залатой Арды.

10 лістапада 1444 каля горада адбылася бітва паміж венгерска-польскім войскам, пад камандаваннем Уладзіслава III Варненчыка з турэцкім войскам пад камандаваннем султана Мурада II. Бітва скончылася паражэннем хрысціянскага войска. У наступным, на працягу амаль 5 ст. горад стаў уладаннем Асманскай імперыі. Ад 1878 у складзе Балгарыі.

## Насельніцтва і адміністрацыйнае дзяленне 
### Насельніцтва 
Насельніцтва горада на студзень 2009 г. было 352 211 чалавек, па колькасці жыхароў горад займае трэцяе месца пасля Сафіі і Плоўдзіва , тэрыторыя Варны дзеліцца на 5 раёнаў:

## Рэлігія 
У горадзе і раёне мноства храмаў — як балгарскіх праваслаўных, так і іншых рэлігій, шырока распаўсюджаных у Балгарыі — армянскія праваслаўныя, евангелістскія, адвентыскія, каталіцкія храмы, мусульманскія мячэці і будыскія цэнтры.

У Варне 14 праваслаўных храмаў. Сярод самых вядомых праваслаўных цэркваў у горадзе з’яўляюцца: кафедральны сабор Святой Багародзіцы, царква Святога Мікалая, а таксама царква Святой Параскве.

## Адукацыя 
Варна з’яўляецца важным адукацыйным цэнтрам у краіне, у горадзе атрымліваюць адукацыю каля 30 тыс. студэнтаў.

У горадзе знаходзяцца наступныя ўніверсітэты:
* Вышэйшае ваенамарское вучылішча ў Варне
* Эканамічны ўніверсітэт у Варне
* Медыцынскі ўніверсітэт імя прафесара Параскева Стаянава
* Тэхнічны ўніверсітэт у Варне
* Варненскі вольны ўніверсітэт імя Чарнарызца Храбра
* Тэхнічны каледж у Варне
* Медыцынскі каледж у Варне
* Коледж турызму ў Варне

Сярэдняя адукацыя надаецца ў розных навучальных установах:натуральных школах, мастацкіх, прафесійных, спартыўных і агульнаадукацыйных школах.

## Гарады-пабрацімы 
## Гл. таксама 
* Бітва пад Варнай
* Гарады Балгарыі

## Зноскі 
## Спасылкі 
* Афіцыйная старонка
* Тырыстычная старонка 


Катэгорыя:Гарады Варненскай вобласці